Ռ. Հ.-Հասարակության մեջ պետք է փոփոխություն լինի: Իմ շրջապատով, իմ ճանաչած մտավորականներով կարող եմ մի խորհրդարանի ցուցակ ներկայացնել, որի դեպքում ավելի լավ կաշխատի Ազգային ժողովը: Բայց պետք է գտնվի այն մեխանիզմը, որը ընտրյալներին կտանի իշխանության: Ես միշտ բերում եմ առաջին հանրապետության օրինակը: Իսկապես նվիրյալներ են եղել նրա հիմնադիրներն ու ղեկավարները: Շատերին թվում է՝ ես այսպես եմ ասում, որովհետեւ դաշնակցական եմ: Եթե մոտ 30-40 իրազեկ, անշահախնդիր մարդ կարողանա հասնել խորհրդարան, նրանց հավատացող մարդիկ ավազից մագնիսի ուժով գլուխները դուրս ցցող մետաղահատիկների պես կձգվեն դեպի այդ նվիրյալները: